Diari Oficial de la Generalitat Valenciana


Sumari del DOGV 8853, del 09-07-2020 (2020/5433)

RESOLUCIÓ de 6 de juliol de 2020, del director general d'Administració Local, de concessió de les ajudes destinades a municipis i entitats locals menors de la Comunitat Valenciana, amb població que no excedisca de 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals mitjançant l'eliminació de barreres arquitectòniques.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8853

Data del DOGV
:   09-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5433


Data del document
:   06-07-2020

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 6 de juliol de 2020, del director general d'Administració Local, de concessió de les ajudes destinades a municipis i entitats locals menors de la Comunitat Valenciana, amb població que no excedisca de 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals mitjançant l'eliminació de barreres arquitectòniques. [2020/5433]  
  
I. Per mitjà del Decret 7/2018, de 12 d'abril, del president de la Generalitat, publicat en el DOGV núm. 8275, de 17 d'abril de 2018, s'han aprovat les bases reguladores de subvencions destinades a finançar actuacions a realitzar pels municipis i entitats locals menors de la Comunitat Valenciana, referides a facilitar l'accessibilitat de les cases consistorials i edificis públics destinats a tercera edat, a persones amb discapacitat o diversitat funcional i a altres usos públics, mitjançant l'eliminació de barreres arquitectòniques.  
Per mitjà de la Resolució de 6 de febrer de 2020, del secretari autonòmic de Promoció Institucional i Cohesió Territorial, publicada en el DOGV núm. 8743, de 19 de febrer de 2020, s'han convocat subvencions destinades a finançar actuacions a realitzar pels municipis i entitats locals menors de la Comunitat Valenciana, referides a facilitar l'accessibilitat de les cases consistorials i edificis públics destinats a tercera edat, a persones amb discapacitat o diversitat funcional i a altres usos públics, mitjançant l'eliminació de barreres arquitectòniques.  
  
II. A la present convocatòria s'han presentat 226 sol·licituds de municipis. Una vegada examinats les diferents sol·licituds la comissió no entra a valorar les següents:  
- Sol·licitud de l'ajuntament de Chulilla. Es va presentar amb data 9 de març de 2020. No s'entra a valorar perquè de la documentació aportada el present any 2020 i de l'expedient en el qual fou beneficiari de les mateixes ajudes en l'exercici 2019 l'Ajuntament de Chulilla (SB-011-2019) es desprén que les obres per a les quals es presenta la sol·licitud d'ajuda i contemplades en la memòria redactada per l'enginyer industrial municipal per import de 27.597,99 euros, ja han estat executades abans de presentar la sol·licitud, i s'incompleix el que es disposa en l'article 2.2 del Decret 7/2018, de 12 d'abril, del president de la Generalitat, segons el qual, «només seran subvencionables les despeses generades a partir de la data que s'indique en la convocatòria, sempre que les actuacions no hagen conclòs materialment o s'hagen executat íntegrament abans que el beneficiari present la sol·licitud de subvenció.»  
- Sol·licitud de l'ajuntament d'Almiserà. Es va presentar amb data 16 de març de 2020. No s'entra a valorar per no ser l'edifici públic sobre el qual es pretén executar les obres de propietat municipal ni cedit per altres administracions públiques, i s'incompleix el que es disposa en l'article 2.1 del Decret 7/2018, de 12 d'abril, del president de la Generalitat, segons el qual «seran subvencionables les despeses d'actuacions dirigides a l'eliminació de barreres arquitectòniques necessàries per a l'accessibilitat del públic en els edificis mencionats en l'article 1 que siguen de propietat municipal o cedits per altres administracions públiques».  
- Sol·licitud de l'ajuntament de Catral. Es va presentar amb data 17 de març de 2020. No s'entra a valorar per no tindre la memòria valorada cap obra referent a l'eliminació de barreres, i s'incompleix el que es disposa en l'article 2.1 del Decret 7/2018, de 12 d'abril, del president de la Generalitat, segons el qual «seran subvencionables les despeses d'actuacions dirigides a l'eliminació de barreres arquitectòniques necessàries per a l'accessibilitat del públic en els edificis mencionats en l'article 1».  
  
- Sol·licitud de l'ajuntament de l'Olleria. Es va presentar amb data 4 de juny de 2020. No s'entra a valorar perquè de la documentació aportada resulta que l'objecte de les obres per a les quals se sol·licita l'ajuda no implica cap supressió de barreres arquitectòniques, i a més ja existeixen mesures que afavoreixen l'accessibilitat de persones amb mobilitat reduïda, i s'incompleix el que es disposa en l'article 1 del Decret 7/2018, de 12 d'abril, del president de la Generalitat, segons el qual, l'objecte i finalitat va dirigit a concedir ajudes a municipis i entitats locals menors per a finançar actuacions «referides a facilitar l'accessibilitat de les cases consistorials i edificis públics destinats a tercera edat, a persones amb discapacitat o diversitat funcional i a altres usos públics, per mitjà de l'eliminació de barreres arquitectòniques», supòsit que no es dona en el cas de l'Ajuntament de l'Olleria.  
  
III. De conformitat amb el que estableix l'article 7 del Decret 7/2018, de 12 d'abril, del president de la Generalitat, sobre la concessió d'ajudes en règim de concurrència competitiva, per a determinar la quantia de les subvencions, seran seleccionats, prioritàriament, els projectes d'actuació consistents a facilitar l'accessibilitat de les cases consistorials i altres edificis públics destinats a tercera edat o persones amb discapacitat o diversitat funcional; s'utilitzarà com a criteri de valoració l'import del pressupost de l'entitat local vigent a l'entrada en vigor de la convocatòria, i s'ordenarà, en conseqüència, de forma prelativa, de menor a major.  
Resultant que l'import total de les sol·licituds d'ajuda per a l'execució de projectes d'actuació prioritaris d'acord amb l'article 6.2 de la convocatòria excedeix del crèdit previst per a aquestes ajudes (08.858.322,47 d'euros), la comissió avaluadora, en la reunió de data 22 de juny de 2020, va determinar, per a l'elecció de les entitats beneficiàries, aplicar l'ajuda tenint en compte els mateixos percentatges aplicats en la convocatòria de 2019, i seguir així la línia de coherència amb les ajudes concedides durant l'exercici anterior. Aquests percentatges es tradueixen en els següents:- municipis amb pressupost inferior a 1.000.000 d'euros, el 100 %;?municipis amb pressupost entre 1.000.000 i 63.788.826 d'euros, el 63 %;- municipis amb pressupost superior a 80.374.031, d'euros el 45 %.  
Com que no s'ha exhaurit el crèdit disponible amb l'anterior distribució, es concedeixen ajudes als ajuntaments sol·licitants els projectes dels quals estan dirigits a edificis destinats a uns altres usos, aplicant els mateixos criteris que els tinguts en compte per als edificis prioritaris, en compliment del que es disposa en l'article 6 de la Resolució de 6 de febrer de 2020, del secretari autonòmic de Promoció Institucional i Cohesió Territorial, per la qual es convoquen les presents ajudes, fins a haver exhaurit el crèdit disponible.  
IV. Vist que, de conformitat amb el que estableix l'article 5, punt quart, del Decret 7/2018, de 12 d'abril, la comissió avaluadora, després de l'estudi i valoració de les sol·licituds presentades, i comprovat que compleixen els requisits de la convocatòria, ha elevat la proposta de resolució corresponent amb la fixació de les ajudes concedides.  
  
V. En virtut de tot el que s'ha exposat anteriorment, atesa la proposta de resolució elevada per la comissió avaluadora i fent ús de l'atribució delegada d'acord amb el punt huité de la Resolució de 19 de juliol de 2019, del president de la Generalitat per la qual es deleguen determinades atribucions en diferents òrgans de la Presidència, es resol:  
  
  
Primer  
Concedir als municipis, un total de 94, que s'indiquen en l'annex I, les quantitats que s'hi indiquen, en concepte d'ajudes destinades a municipis i entitats locals menors de la Comunitat Valenciana amb població que no excedisca els 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals per mitjà de l'eliminació de barreres arquitectòniques. L'import total concedit és de 3.979.620,41 d'euros, amb càrrec a la línia de subvenció S0712000, inclosa en el programa 125.10, Administració local, del pressupost de la Generalitat per a l'exercici 2020.  
  
  
Segon  
No admetre les sol·licituds dels ajuntaments de Chulilla, Almiserà, Catral i l'Olleria pels motius exposats anteriorment.  
  
Tercer  
No prendre en consideració la resta de sol·licituds presentades, no incloses en l'annex I, per haver-se exhaurit el crèdit disponible per a les ajudes.  
  
Quart  
Requerir la documentació justificativa prevista en la convocatòria. El termini per a justificar finalitzarà el 31 d'octubre de 2020, i haurà d'estar acabada l'actuació subvencionada abans d'aquesta data.  
La quantia que calga justificar es correspondrà amb el total de la despesa de l'actuació subvencionada (IVA inclòs).  
Per a això, els municipis beneficiaris hauran de presentar la documentació següent:  
a) Certificat de tècnic municipal competent que acredite que les actuacions realitzades compleixen els requeriments tècnics exigits per la normativa vigent en matèria d'accessibilitat i barreres arquitectòniques.  
  
b) Igualment, haurà de presentar-se la documentació justificativa següent, segons el tipus d'actuació:  
b.1. Certificat final d'obra, en els supòsits que els ajuntaments hagen contractat l'obra.  
b.2. Certificat municipal final d'obres expedides per funcionaris competents.  
b.3. Còpia compulsada de les factures reglamentàries segons la normativa vigent, així com qualsevol altra documentació justificativa suficient, si escau.  
c) Certificat acreditatiu de trobar-se al corrent en el compliment de l'obligació de rendició dels seus comptes anuals davant de la Sindicatura de Comptes.  
  
Cinqué  
Reduir proporcionalment l'ajuda en el cas que la justificació de les despeses realitzades no arribe a la quantia atorgada, i garantir durant la tramitació del procediment l'audiència de l'interessat.  
  
Sisé  
Revocar la subvenció en el supòsit de no presentar la justificació de la despesa en el termini fixat, i garantir durant la tramitació del procediment l'audiència de l'interessat.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant del mateix òrgan que l'ha dictada, en el termini d'un mes comptador des de l'endemà de la publicació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que estableixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
València, 6 de juliol de 2020.- El president, p. d. (R 19.07.19; DOGV 7722, 22.07.2019), el director general d'Administració Local: Antoni Such Botella.